Хайнрих Хайне
Не любиш ме, не любиш ти…

Превод от немски: Димитър Стоевски, 1947

chitanka.info

Не любиш ме, не любиш ти,

обаче аз не страдам;

погледна ли те във очи,

изпитвам царска радост.

Ти мразиш, мразиш ме безкрай,

говорят твойте устни;

но ти да ги целуна дай,

скръбта да ме напусне.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.